הצי המלכותי האוסטרלי

הצי המלכותי האוסטרלי (ב-אנגלית: Royal Australian Navy – RAN) הוא הזרוע הימית של כוחות ההגנה של

אוסטרליה (Australian Defence Force – ADF). אחרי איחוד אוסטרליה ב-1901, הספינות והמשאבים של הכוחות הימיים של המושבות השונות אוחדו לכוח לאומי: "הכוח הימי של הדומיניון" בהיותו במקור מיועד להגנת המדינה, קיבל הצי את השם "הצי המלכותי האוסטרלי" והפך בהדרגה להיות אחראי על ההגנה הימית של האזור.
הצי המלכותי הבריטי המשיך לתת תמיכה לצי המלכותי האוסטרלי וסייע בהגנה בים הפתוח באזור האוקיינוס השקט עד לשנים הראשונות של מלחמת העולם השנייה. אז נרכשו במהירות ספינות שטח גדולות ונבנו ספינות מלחמה קטנות רבות. בעשור שלאחר המלחמה רכש הצי מספר קטן של נושאות מטוסים שהאחרונה מבניהן יצאה מהשירות ב-1982.
כיום סדר הכוחות של הצי עומד על 51 כלי שיט ועל כוח אדם של 16,000 איש. הצי הוא אחד הגדולים והמתוחכמים ביותר מבין חיילות הים שבמרחב הפסיפי, עם נוכחות משמעותית באוקיינוס ההודי ומבצע משימות קרביות ומשימות שמירת שלום ברחבי העולם. מפקד הצי הנוכחי הוא תת-אדמירל טים ברט (Tim Barrett).

היסטוריה

ממוזער|260x260px|נושאת המטוסים "מלבורן" (MELBOURNE) שהייתה בשירות הצי המלכותי האוסטרלי בין השנים 1955–1982
ב-1 במרץ 1901, חודשיים בדיוק לאחר איחוד אוסטרליה, הוקמו הכוחות הימיים של הדומיניון. ב-10 ביולי 1911 העניק המלך ג'ורג' החמישי לצי את שמו הנוכחי, הצי המלכותי האוסטרלי.
במהלך מלחמת העולם הראשונה הצי היה אחראי בעיקר על כיבושן של רבות ממושבותיה של גרמניה בדרום האוקיינוס השקט והגנה על הספנות של אוסטרליה מפני התקפותיו של הצי הקיסרי הגרמני. בשלב מאוחר יותר של המלחמה רוב רובן של ספינות הצי העיקריות הופעלו כחלק מהצי המלכותי הבריטי בפעולות בים התיכון בצפון האוקיינוס האטלנטי.
ממוזער|מלחים אוסטרלים
במרוצת שנות העשרים והשלושים של המאה העשרים הוקטן גודלו של הצי באופן דרסטי. אך המתיחויות הבינלאומיות של שנים אלה גרמו לצי להתפתח ולהפוך לצי מודרני. בראשיתה של מלחמת העולם השנייה, שוב הופעלו ספינות הצי המלכותי האוסטרלי במסגרת הצי המלכותי הבריטי, והן שירתו בהצטיינות בים התיכון, בים סוף, על חופיה המערביים של אפריקה, במפרץ הפרסי ובאוקיינוס ההודי. עם פרוץ המלחמה באוקיינוס השקט ונפילתו של הצי המלכותי הבריטי באסיה, הצי המלכותי האוסטרלי פעל בצורה יותר עצמאית או כחלק מהצי האמריקני. עם סיומה של המלחמה הפך הצי המלכותי האוסטרלי לחמישי בגודלו בעולם.

אחרי המלחמה הוקטן שוב גודלו של הצי, אך עם זאת רכש לעצמו יכולות חדשות עם הכנסתן לשירות של שתי נושאות מטוסים. הצי השתתף בהרבה מערכות בתקופת המלחמה הקרה, בייחוד באלה שהתרחשו במרחב האסייני-פסיפי ופעל לצדו של הצי של ארצות הברית לחופי קוריאה, מלזיה ווייטנאם. עם סיומה של המלחמה הקרה הפך לחלק מכוחות הקואליציה הבינלאומית במפרץ הפרסי ובאוקיינוס ההודי ונעשה למרכיב חשוב בפעולות של אוסטרליה במזרח טימור ובאיי שלמה.

הצי כיום
מבנה פיקודי
ממוזער|283x283px|הספינות "טוברוק" ו-"סקסס"
המבנה הפיקודי האסטרטגי של הצי המלכותי האוסטרלי השתנה בשנים האחרונות. המפקדה הראשית של הצי נמצאת בקנברה. הסמכות המקצועית העליונה בצי היא מפקד הצי (Chief of Navy – CN), שמחזיק בדרגת תת- אדמירל (Vice-Admiral). מפקדת הצי אחראית ליישום מדיניות משרד ההגנה ועל בקרה על נושאים טקטים ומבצעיים שבתחום הפעולה של יחידות הצי.
למפקדת הצי כפופות שתי מפקדות משנה שבראש כל אחת מהן עומד קצין בדרגת אדמירל משנה (Rear admiral):
 פיקוד הצי - אחראי על יחידות הצי, ועל מוכנותם למלחמה. בכפוף אליו קיימות היחידות:
 כוח ספינות השטח (בדרך כלל פריגטות).
 כוח הצוללות
 כוח לוחמה במוקשים ימיים, שירות הידרוגרפי, משמר חופים, יחידת צוללנים וכוח ספינות קרב קטנות.
 הכוח האווירי של הצי
 הפיקוד האסטרטגי הימי - הגורם המנהלי שאחראי על נושאי ההדרכה ועל תמיכה טכנית ולוגיסטית.

הצי
נכון לינואר 2013 מחזיק הצי המלכותי האוסטרלי 51 כלי שיט, כולל פריגטות, צוללות, ספינות משמר וספינות סיוע. לפני שמותיהן של הספינות מופיעה הקידומת HMAS, שמשמעותה היא His/Her Majesty's Australian Ship. שני הבסיסים הראשיים של הצי נמצאים בסידני ובפרת'. בסיסים משניים שמשמשים כנמל הבית של רוב צי הספינות הקטנות נמצאים בדרווין בקיירנס ובסיס נוסף בסידני.

כלי השיט של הצי
הצי כולל 51 כלי שיט מתוכם 49 בשירות מבצעי שמחולקים לשמונה סדרות וארבע ספינות ייחודיות וכן 2 ספינות שלא בשירות מבצעי:
 תמונה סדרה/שם הספינה סוג כמות בשירות כניסה לשירות הערות מרכז|150px סדרת אנזא"ק

Anzac class פריגטה 8 1996 מיועדות ללוחמה נגד צוללות וללוחמה נגד מטוסים, עתידה להיות מוחלפת בסדרת האנטר.

מצוידת במסוק S-70B-2 Seahawk מרכז|150px סדרת "אדלייד"

Adelaide class פריגטה 4 1985 מיועדות לצרכים כלליים. מצוידות בטילים מונחים

ובשני מסוקי Sikorsky S-70B-2 Seahawk מרכז|150px סדרת "ארמידיל"

Armidale classסירת משמר 14 2005 מיועדות להגנת החופים והגנה על ספינות דיג. מרכז|150px סדרת "האון"

Huon class ציידת מוקשים 6 1997 מיועדות לצייד מוקשים מרכז|150px סדרת "קולינס"

Collins class צוללת 6 2000 מיועדות ללוחמה נגד ספינות, איסוף מודיעין, הנעה בדיזל. מרכז|150px סדרת "לייווין"

Leeuwin class נחתת כבדה 3 1971 מיועדות הובלת כוחות אמפיביים קלים. מרכז|150px סדרת "פלומה"

Paluma class ספינת סקר הידרוגרפי 4 1989 מיועדות לסקר הידרוגרפי מרכז|150px "טוברוק"

HMAS Tobruk נחתת כבדה - 1981 ספינת תובלה ימית כבדה. מרכז|150px "צ'ולס"

HMAS Choules נחתת - 2011 מיועדת לתובלה ימית כבדה מרכז|150px "סקסס"

HMAS Success ספינת תדלוק ואספקה - 1986 מיועדת לתדלוק ולאספקה בלב ים מרכז|150px "סיריוס"

HMAS Siriusספינת תדלוק ואספקה - 2006 מיועדת לתדלוק ולאספקה בלב ים מרכז|150px "אוושן שילד"

ADV Ocean Shield לא בשירות מבצעי מאוישת בצוות אזרחי ומיועדת למשימות הומניטריות. מרכז|150px "יאנג אנדוור"

STS Young Endeavour לא בשירות מבצעי ספינת מפרשים לצורכי אימון

זרוע האוויר של הצי
זרוע האוויר של הצי אחראית על היכולות האוויריות של הצי ומחזיקה 26 מסוקים שמשמשים ללוחמה נגד צוללות ולתפקידי סיוע ימי כלליים. בסיס הזרוע האווירית נמצא בנוארה (Nowra) בניו סאות' ויילס והמסוקים שלו פועלים מתוך פריגטות הצי, מהנחתות שלו ומספינות העזר.
 תמונה תוצרת המסוק טיפוס יעוד כמות בשירות מרכז|150px Sikorsky SH-60 Seahawk S-70B-2 Seahawk לוחמה נגד צוללות 15 מרכז|150px MRH 90 TTH: Tactical Transport Helicopter מסוק תובלה 2 מרכז|150px Eurocopter Ecureuil Squirrel AS350BA מסוק אימון 6 מרכז|150px Bell 429 Bell 429 מסוק אימון 3

יחידת הצוללנים
ממוזער|255x255px|אנשי יחידת הצוללנים בתרגיל על ספינה
יחידת הצוללנים של הצי מוצבת בשני בסיסים (בניו סאות' ויילס ובאוסטרליה המערבית) מטפלת בשני תחומים: טיפול במוקשים ימיים ובחומרי נפץ ופעולות קומנדו ומודיעין.

משימות נוכחיות
כיום מבצע הצי המלכותי האוסטרלי שתי משימות מבצעיות:
 במסגרת כוחות הקואליציה באפגניסטן והלוחמה העולמית בטרור, משייטת באופן קבוע פריגטה של הצי במימי המפרץ הפרסי.
 במסגרת משימת ההגנה על האזור הכלכלי הבלעדי של אוסטרליה משייטות לחופיה שבע ספינות משמר מסדרת "ארמידייל" וספינת שטח אחת נמצאת תמיד בכוננות.

כוח אדם
ממוזער|234x234 פיקסלים|מלחים של הצי המלכותי האוסטרלי על הצוללת HMAS Waller
נכון ליוני 2011 משרתים בצי 14,215 איש בשירות קבע ו-2,150 אנשי מילואים. כוח האדם בשירות קבע כולל 3,357 קצינים ו-10,697 בעלי דרגות אחרות. ביוני 2010 היוו הגברים המשרתים בצי 82% מכלל המשרתים בצי ונשים המשרתות בצי היוו 18%. אחוז הנשים בצי הוא הגבוה ביותר מבין כל כוחות ההגנה של אוסטרליה בהשוואה ל-17.8% בחיל האוויר ו-9.7% בצבא. הצי זקוק ל-2,000 מתגייסים חדשים כולל 700 חניכים, כדי לאייש את הדור הבא של הספינות שנמצאות בתהליך הכנסה לשירות בעשור הבא. כדי להשלים את הפער החל הצי לגייס אנשים שהשתחררו מציים של מדינות מערביות אחרות.

דרגות ומדים
מדיהם וסימני הדרגות של קציני הצי זהות לאלו של עמיתיהם הבריטים. ההבדל היחידי הוא הכתובת "אוסטרליה" (Australia) על הכותפות.
ממוזער|מלחים אוסטרלים על הצוללת HMAS Adelaide

דרגות הקצונה
 אדמירל הצי (Admiral of the Fleet), דרגה טקסית המוענקת רק לבני משפחת המלוכה והיחידי שהחזיק בה עד למותו ב-2021 היה הנסיך פיליפ, דוכס אדינבורו.
 אדמירל (Admiral), כיום אין בשירות שום קצין בדרגה זו.
 תת-אדמירל (Vice Admiral). זוהי דרגתו של מפקד הצי.
 אדמירל משנה (Rear Admiral)
 קומודור (Commodore)
 קפטן (Captain)
 קומנדר (commander)
 לוטננט קומנדר (Liutenant Commander)
 לוטננט (Liutenant)
 לוטננט משנה (Sub Liutenant)
 לוטננט משנה בפועל (Acting Sub Liutenant)
 פרח קצונה (Midshipman)

דרגות אחרות
 קצין משנה (Warrant Officer)
 משק בכיר (Chief Petty Officer)
 מש"ק (Petty officer)
 ימאי בכיר (Leading Seaman)
 ימאי כשיר (Able Seaman)
 ימאי (Seaman)

ראו גם
 כוחות ההגנה של אוסטרליה
 צבא אוסטרליה
 חיל האוויר המלכותי האוסטרלי
 היסטוריה צבאית של אוסטרליה

קישורים חיצוניים


 רשימה היסטורית של ספינות הצי
 אתר של תמונות הצי

הערות שוליים

צי המלכותי
אוסטרליה